ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 62 

12 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσόντα, αρμοδιότητεςκαι καυηκοντα του συντονι¬ 
στή συμβούλου'και των αναπληρωτών συμβούλων 


των σχολείων της Φιλεκπαιδευτικής Εταιρείας. .. 1 
Παράταση-αναστολής ισχύος διατάξεων του Μεταλ¬ 
λευτικού Κώδικα για περιοχή ερευνητέα από το Δη¬ 
μόσιο στον Νομό Λακωνίας. . 2 

Τροποποίηση συστατικής πράξης δημοτικής επιχείρη¬ 
σης Μαρκοπούλου - Μεσόγειας Αττικής. 3 

Σύσταση ίδιου νομικού προσώπου στο Δήμο Κρωπίας 
Αττικής με το όνομα «6η Ενιαία Σχολική Επιτροπή» 
στο Δήμο Κρωπίας του Νομού Αττικής. 4 


Τροποποίηση 613/13.8.86 Π.Δ. (ΦΕΚ 226/76 τ.Α'), 
όπως αυτό έχει τροπρποιηθεί με τις 657/85 και 


4539/89 αποφάσεις Νομάρχη Ανατολικής Αττικής 
«περί συστάσεως στο Δήμο Μαρκοπούλου Μεσο- 
γαίας ίδιου νομικού προσώπου με την επωνυμία 
«Πνευματικό Κέντρο Μαρκοπούλου Μεσογαίας». . 5 
Σύσταση ίδιου νομικού προσώπου στην κονότητα 
Βουρβούρων Ν. Αρκαδίας με την επωνυμία «Σχολική 
Επιτροπή Δημοτικού Σχολείου» της Κοινότητας 

Βουρβούρων του Νομού Αρκαδίας. 6 

Ψήφιση Ο.Ε.Υ. Κοινότητας Οινόης Αττικής. 7 

Υπαγωγή της Κοινότητας Κουνουπίτσας Αττικής στις 

διατάξεις του Α' μέρους του Ν. 1188/81. 8 

Καθήκοντα και υποχρεώσεις εκπαιδευτικών των Ινστι¬ 
τούτων Επαγγελματικής Κατάρτισης. 9 

Τρόπος διεξαγωγής τελικών εξετάσεων των καταρτιζο- . 
μένων στα Ινστιτούτα Επαγγελματικής Κατάρτι¬ 
σης.10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 14609/91 απόφαση του Νο¬ 
μάρχη Ανατ. Αττικής.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.2/281/Δ5/124 (1) 


Προσόντα, αρμοδιότητες και καθήκοντα του συντονιστή 
συμβούλου και των αναπληρωτών συμβούλων των σχο¬ 
λείων της Φιλεκπαιδευτικής Εταιρείας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 7 του άρθρου 30 του Νόμου 
2083/1992 (ΦΕΚ 159/Α792). 


2. Το από 30.12.1992 απόσπασμα της συνεδρίας του 
Διοικητικού Συμβουλίου της Φιλεκπαιδευτικής εται¬ 
ρείας. 

3. Την αριθ. Υ.1939/Η/9923/9.12.92 (ΦΕΚ 728/Β7 
1992) απόφαση «ανάθεση αρμοδιοτήτων στους Υφυ¬ 
πουργούς Παιδείας», αποφασίζουμε: 

Καθορίζουμε τα προσόντα, τις ειδικότητες αρμοδιότη¬ 
τες και τα καθήκοντα των θέσεων του συντονιστή συμβού¬ 
λου και των αναπληρωτών συντονιστή συμβούλου που 
έχουν θεσπισθεί με τις διατάξεις της παραγράφου 7 του 
άρθρου 30 του Ν. 2083/1992 για τα σχολεία της πρωτο¬ 
βάθμιας και δευτεροβάθμιας εκπαίδευσης της Φιλεκπαι¬ 
δευτικής εταιρείας ως εξής: 

Α. Συντονιστής, σύμβουλος των σχολείων της Φιλεκπαι¬ 
δευτικής εταιρείας διορίζεται με τετραετή θητεία η οποία 
μπορεί να ανανεωθεί εκπαιδευτικός λειτουργός του κλά¬ 
δου ΠΕ2 - φιλολόγων - ΠΕ3 μαθηματικών, και ΠΕ4 Φυσι¬ 
κών, εν ενεργεία ή συνταξιούχος υπηρετών εντός ή εκτός 
της Φιλεκπαιδευτικής Εταιρείας με βαθμό Α' της κατηγο¬ 
ρίας ειδικών θέσεων. 

Συνεκτιμώμενα προσόντα για την κατάληψη της θέσης 
του συντονιστή συμβούλου είναι: α) διδακτορικό δίπλωμα 
στην αντίστοιχη ειδικότητα ή στις επιστήμες της αγωγής, 
β) μεταπτυχιακές σπουδές, γ) Συγγραφική δράση, δ) 
γνώση ξένων γλωσσών και ε) προϋπηρεσία. 

Ο συντονιστής σύμβουλος: Εισηγείται στο Διοικητικό 
συμβούλιο της Φιλεκπαιδευτική^ Εταιρείας επί όλων των 
θεμάτων που αφορούν στην εκπαίδευση και λειτουργία 
των σχολείων. Ασκεί γενική εποπτεία στο εκπαιδευτικό 
και λειτουργικό έργο όλων των σχολείων της Φιλεκπαιδευ¬ 
τικής Εταιρείας. Συντονίζει το έργο των αναπληρωτών 
συμβούλων και το αξιολογεί. 

Παρακολουθεί το έργο των εκπαιδευτικών των σχο¬ 
λείων και δύναται να το αξιολογεί. Παρακολουθεί και αξιο¬ 
λογεί το έργο των διευθυντών και υποδιευθυντών των 
σχολείων. 

Β. Αναπληρωτές συντονιστές σύμβουλοι σχολείων της 
δευτεροβάθμιας εκπαίδευσης της Φιλεκπαιδευτικής 
Εταιρείας διορίζονται με τετραετή θητεία η οποία μπορεί 
να ανανεωθεί εκπαιδευτικοί λειτουργοί κλάδου ΠΕ2 Φιλο¬ 
λόγων, ΠΕ3 μαθηματικών, ΠΕ4 Φυσικών εν ενεργεία της 
Φιλεκπαιδευτικής Εταιρείας. 

Γ. Αναπληρωτής Συντονιστής σύμβουλος των σχολείων 
πρωτοβάθμιας εκπαίδευσης: 

Αναπληρωτής συντονιστής σύμβουλος για τα σχολεία 
Πρωτοβάθμιας εκπαίδευσης της Φιλεκπαιδευτικής εται¬ 
ρείας, διορίζεται με τετραετή θητεία η οποία μπορεί να 
ανανεωθεί εκπαιδευτικός λειτουργός κλάδου ΠΕ δασκά¬ 
λων εν ενεργεία ή συνταξιούχος, υπηρετών ή υπηρετήσας 

ως εκπαιδευτικός εντός ή εκτός της Φιλεκπαιδευτικής 
Εταιρείας. 

Προσόντα για την κατάληψη των θέσεων αναπληρωτών 
συντονιστών των σχολείων πρωτοβάθμιας και δευτερο¬ 
βάθμιας της Φιλεκπαιδευτικής Εταιρείας υπολογίζονται 
κατά συνεκτίμηση: α) Διδακτορικό δίπλωμα στην αντί¬ 
στοιχη ειδικότητα ή στις επιστήμες της αγωγής, β) μετα¬ 
πτυχιακές σπουδές, γ) συγγραφική δράση, δ) γνώση ξέ¬ 
νων γλωσσών και ε) προϋπηρεσία. 

Οι αναπληρωτές σύμβουλοι: παρακολουθούν, καθοδη¬ 
γούν και συντονίζουν το έργο των εκπαιδευτικών της ειδι¬ 
κότητας τους, ως και συγγενούς και το αξιολογούν, οργα¬ 
νώνουν συγκεντρώσεις και δειγματικές διδασκαλίες και 
δύναται να διενεργούν γραπτή δοκιμασία για τη γενικώ- 
τερη αξιολόγηση του έργου των σχολείων. 

Από τις διατάξεις της παρούσας, δεν προκαλείται δα¬ 
πάνη εις βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της" 
Κυβερνήσεως. 

Αθήνα, 22 Ιανουάριου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 
-♦- 

Αριθ- Δ7/Β/Φ6.1.147/1091/30988 (2) 

Παράταση αναστολής ισχύος διατάξεων του Μεταλλευτι¬ 
κού Κώδικα για περιοχή ερευνητέα από το Δημόσιο 

στον Νομό Λακωνίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ. 4433/64 «περί μεταλλευτικών 
ερευνών του Δημοσίου, και άλλων τινών διατάξεων» και ει¬ 
δικότερα την παράγραφο 3 του άρθρου 1 αυτού. 

2. Την απόφαση του Υπουργού Βιομηχανίας, Ενέργειας 
και Τεχνολογίας με αριθ. 13852/14.12.89 (ΦΕΚ 911 /Β'/ 
21.12.89), με την οποία έχει ανασταλεί η ισχύς των διατά¬ 
ξεων του Μεταλλευτικού Κώδικα που αφορούν την υπο¬ 
βολή αιτήσεων στον αρμόδιο Νομάρχη για χορήγηση 
αδείας μεταλλευτικών ερευνών σε περιοχή του Νομού Λα¬ 
κωνίας (περιοχή Σπάρτης - Λεκάνης Ευρώτα). 

3. Το έγγραφο του ΙΓΜΕ με αριθμό 65/23.11.92, με το 
οποίο προτείνεται ετήσια παράταση ισχύος της ως άνω 
Υπουργικής Απόφασης για την περιοχή Σπάρτης - Λεκά¬ 
νης Ευρώτα με σκοπό την ολοκλήρωση της έρευνας. 

4. Την απόφαση του Υπουργού Βιομηχανίας, Ενέργειας 
& Τεχνολογίας με αριθμό Δ15/Φ19/13291 /3.5.91 για με¬ 
ταβίβαση της εξουσίας να υπογράφουν «Με Εντολή 
Υπουργού» οι Γ ενικοί Διευθυντές, οι Προϊστάμενοι Διευ¬ 
θύνσεων και οι Προϊστάμενοι Τμημάτων του Υπουργείου 
Βιομηχανίας, Ενέργειας & Τεχνολογίας, αποφασίζουμε: 

1. Παρατείνουμε για έν χρόνο, δηλαδή μέχρι 
21.12.1993 την ισχύ της απόφασης του Υπουργού Βιομη¬ 
χανίας, Ενέργειας & Τεχνολογίας με αριθμό 13852/ 
14.12.89 (ΦΕΚ 911 /Β721.12.89), με την οποία έχει ανα¬ 
σταλεί η ισχύς των διατάξεων του Μεταλλευτικού Κώδικα 
που αναφέρονται στην υποβολή αιτήσεων στον αρμόδιο 
Νομάρχη Λακωνίας για χορήγηση αδείας μεταλλευτικών 
ερευνών στην περιοχή Σπάρτης - Λεκάνης Ευρώτα του 
Νομού Λακωνίας, της οποίας τα όρια καθορίζονται στην εν 
λόγω απόφαση. 

2. α) Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού ύψους 
14.000.000 δρχ. περίπου για το τρέχον οικονομικό έτος 
1993. 

β) Για την ανωτέρω δαπάνη έχει εγγράφει πίστωση στον 


Κρατικό Προϋπολογισμό (Πρόγραμμα Δημοσίων Επενδύ¬ 
σεων έργο 86171 «Μεταλλεύματα Χρυσού») αξίας 
17.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου απαιτείται. 

Αθήνα, 26 Νοεμβρίου 1992 

Με εντολή Υπουργού 
Ο Γ ενικός Διευθυντής 
ΓΕΩΡΓΙΟΣ ΒΑΣΙΛΗΑΣ 

- ♦ - 

Α ριθ. 36504/92 (3) 

Τροποποίηση συστατικής πράξης δημοτικής επιχείρησης 
Μαρκοπούλου - Μεσόγειας Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267 κ.λπ. του Π. 
Δ/τος 323/1989 (Δ.Κ.Κ.). 

2. Την 6394/1.3.1990 απόφασή μας, ΦΕΚ 177/ 
16.3.1990, περί συστάσεως δημοτικής επιχείρησης με 
την επωνυμία «Αναπτυξιακή δημοτική Επιχείρηση Μαρκο¬ 
πούλου Α.Δ.Ε.Μ.» στο Δήμο Μαρκοπούλου - Μεσογαίας 
Αττικής, όπως αυτή τροποποιήθηκε με τις 13191/ 
28.6.1991,973/31.1.1992 και 15029/23.6.1992 όμοιες 
Νομαρχίας (δημοσιευμένες σε ΦΕΚ). 

3. Την 405/1992 απόφαση του δημοτικού Συμβουλίου 
Μαρκοπούλου Μεσογαίας «περί τροποποίησης της συ¬ 
στατικής πράξης, ως προς το αρχικό κεφάλαιο της Επιχεί¬ 
ρησης, ήτοι την αύξηση του αρχικού Κεφαλαίου, από εί¬ 
κοσι έξι εκατ. (26.000.000) δρχ., σε τριάντα έξ εκατ. 
(36.000.000) δρχ., για τους λόγους που αναφέρονται σ’ 
αυτή. 

4. Τις διατάξςι του άρθρου μόνου του Π. Δ/τος 250/ 
1989 ΦΕΚ 118/1989 τ.Α' «Μεταβίβαση αρμοδιοτήτων 
του Υπουργού Εσωτερικών, στους Νομάρχες. 

5. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /1992 (Ε.Τ.Κ., Α' 
154/1992) σχετικά με την υποχρέωση αναγραφής «κά¬ 
λυψη δαπάνης» που συνεπάγεται η έκδοση κάθε κανονι¬ 
στικής διάταξης, αποφασίζουμε: 

1. Τροποποιούμε την ανωτέρω 6394/1990 απόφασή 
μας (ΦΕΚ 177/16.3.1990 τ.Β'), όπως αυτή τροποποιή¬ 
θηκε μεταγενέστερα με τις 13191/1991, 973/1992 και 
15029/1992 όμοιες της Νομαρχίας, ως προς το αρχικό 
κεφάλαιο το οποίο διέθεσε ο Δήμος Μαρκοπούλου - Με- 
σογαίας στην ανωτέρω δημοτική επιχείρηση και το αυξά¬ 
νει από είκοσι έξι εκατομμύρια (26.000.000) δρχ., που 
ήταν, σε τριάντα έξι εκατομμύρια (36.000.000) δρχ. 

Κατά τα λοιπά ισχύει η ανωτέρω 6394/1990 απόφασή 
μας (ΦΕΚ 177/Β790), όπως αυτή τροποποιήθηκε μετα¬ 
γενέστερα και ισχύει. 

2. Ακροτελεύτια διάταξη - Κάλυψη δαπάνης. 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου «Αναπτυξιακή δημοτική επιχείρηση Μαρκοπούλου 
Α.Δ.Ε.Μ.» του δήμου Μαρκοπούλου - Μεσογαίας Ν. Αττι¬ 
κής, ύψους δέκα εκατ. (10.000.000) δρχ., για το τρέχον 
οικονομικό έτος, και για τα επόμενα οικον. έτη, μόνο εφό¬ 
σον πρώτα γίνει τροποποίηση της συστατικής πράξης. 

β) Γ ια την ανωτέρω δαπάνη έχει εγγράφει πίστωση στον 
προϋπολογισμό του δήμου Μαρκοπούλου - Μεσογαίας, 
για το ανωτέρω νομικό πρόσωπο «Αναπτυξιακή δημοτική 
επιχείρηση Μαρκοπούλου ΑΔΕΜ» ύψους δέκα εκατ. 
(10.000.000) δρχ., με τα στοιχεία: 

ΚΑ 2/21/212.18 με δρχ. 10.000.000 και με τίτλο «Αύ¬ 
ξηση κεφαλαίου ΑΔΕΜ» για να γίνει, άμεση δυνατή η πλη- 

ρωμή της δαπάνης του χρηματικού εντάλματος εκδοθη- 
σομένου στο όνομα του δικαιούχου Διοικητικού Συμβου¬ 
λίου της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Ιανουάριου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. 39710/92 (4) 

Σύσταση ίδιου νομικού προσώπου στο Δήμο Κρωπίας Ατ¬ 
τικής με το όνομα «6η Ενιαία Σχολική Επιτροπή» στο 
Δήμο Κρωπίας του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/89 Π. Δ/τος. 

2. Τις διατάξεις του άρθρου 5 του Ν. 1894/90. 

3. Την αρ. 312/92 απόφαση του Δημοτικού Συμβουλίου 
Κρωπίας του Νομού Αττικής, με την οποία τροποποιείται η 
184/91 όμοια, αποφασίζουμε: 

1. Συνιστούμε ίδιο νομικό πρόσωπο με το όνομα «6η 
Ενιαία Σχολική Επιτροπή», που θα περιλαμβάνει το Δημο¬ 
τικό Σχολείο και το Νηπιαγωγείο ΚΙΤΣΙ στο Δήμο,Κρωπίας 
του Νομού Αττικής. 

2. Σκοπός του νομικού προσώπου είναι: . 

-Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
πο είναι απαραίτητα για τη λειτουργία τους και γενικότερα 
η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 7 μελές διοικητικό 
συμβούλιο αποτελούμενο από: 

α) Τον εκάστοτε Δήμαρχο, ως Πρόεδρο ή ένα Δημοτικό 
Σύμβουλο, που ορίζει το Δημ. Συμβούλιο, με απόφασή 
του. 

β) Τους εκάστοτε Διευθυντές του Δημοτικού Σχολείου 
και του Νηπιαγωγείου ΚΙΤΣΙ. 

γ) Τους εκάστοτε εκπροσώπους των Συλλόγων Γονέων 
και κηδεμόνων των δύο ανωτέρω σχολείων, 
δ) Δύο (2) δημότες. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσης δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική ή κοινοτική περίοδο. 

5. Πόροι του νομικού προσώπου είναι: 

α. Η ετήσια επιχορήγηση του Δήμου ή της Κοινότη¬ 
τας. 

β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών." 
ε. Πρόσοδοι από την περιουσία του. 


6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Κρωπίας. 

Με την παρούσα απόφαση καταργείται η 2102/92 
όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Ιανουάριου 1993 

Ο Νομάρχης κ.α.α. 

Ο Διευθυντής 
ΑΝΔΡΕΑΣ ΠΕΓΚΑΣ 
. -—♦- 

Αριθ. 40780/92 (5) 

Τ ροποποίηση 613/13.8.86 Π.Δ. (ΦΕΚ 226/76 τ.Α'), όπως 
αυτό έχει τροποποιηθεί με τις 657/85 και 4539/89 
αποφάσεις Νομάρχη Ανατολικής Αττικής «περί συστά- 
σεως στο Δήμο Μαρκοπούλου Μεσογαίας ίδιου νομι¬ 
κού προσώπου με την επωνυμία «Πνευματικό Κέντρο 
Μαρκοπούλου Μεσογαίας». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Την 442/92 απόφαση του Δημοτικού Συμβουλίου 
Μαρκοπούλου Μεσογαίας του Νομού Αττικής, αποφασί¬ 
ζουμε: 

Οι παράγραφοι 3 κ 4 της συστατικής πράξης που ανα- 
φέρεται στο θέμα όπως έχει διαμορωθεί με την 4539/89 
απόφασή μας, αντικαθίστανται ως εξής: 

Το Πνευματικό Κέντρο Μαρκοπούλου Μεσογαίας διοι- 
κείται από 1 δμελές Διοικητικό Συμβούλιο αποτελούμενο 
από: α) Τον εκάστοτε Δήμαρχο ως Πρόεδρο β) Δύο (2) Δη¬ 
μοτικούς Συμβούλους και γ) Δώδεκα (12) δημότες οριζό¬ 
μενους από το Δημοτικό Συμβούλιο. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Δ/κού Συμβουλίου είναι διετής και ακο¬ 
λουθεί την δημοτική αρχή. 

Σε περίπτωση αφανείας μέλους της Διοίκησης του 
Πνευματικού Κέντρου και ύστερα από εισήγηση του προέ¬ 
δρου του προς το Δημοτικό Συμβούλιο είναι δυνατή η αντι¬ 
κατάσταση του μέλους με απόφαση του Δημοτικού Συμ¬ 
βουλίου και πριν την λήξη της διετούς θητείας του. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Μαρκο¬ 
πούλου Μεσογαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Ιανουάριου 1993 

Ο Νομάρχης κ.α.α. 

Ο Διευθυντής 
ΑΝΔΡΕΑΣ ΠΕΓΚΑΣ 

Αριβ. 16646 (6) 

Σύσταση Ιδιου νομικού προσώπου στην κονότητα Βουρ- 
βούρων Ν. Αρκαδίας με την επωνυμία «Σχολική Επι¬ 
τροπή Δημοτικού Σχολείου» της Κοινότητας Βουρβού- 
ρων του Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1854/1990, «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του Δημοτικού και Κοινοτικού Κώδικα (Π.Δ. 323/1989) (Α' 
146). 

2. Την 21/1992 απόφαση του Κοινοτικού Συμβουλίου 
της Κοινότητας Βουρβούρων του Νομού Αρκαδίας για σύ¬ 
σταση Σχολικής Επιτροπής, αποφασίζουμε: 

1. Συνιστούμε στην Κοινότητα Βουρβούρων του Νομού 
Αρκαδίας ίδιο νομικό πρόσωπο με την επωνυμία «Σχολική 
Επιτροπή Δημοτικού Σχολείου» της Κοινότητας Βουρβού¬ 
ρων. 

Η συνιστώμενη με την απόφαση αυτή σχολική επιτροπή 
διοικείται από δμελές διοικητικό συμβούλιο, αποτελού- 
μενο από: 

α) Τον εκάστοτε Πρόεδρο της Κοινότητας Βουρβού¬ 
ρων, ως Πρόεδρο της Σχολικής Επιτροπής. 

β) Τον εκάστοτε Διευθυντή του Δημοτικού σχολείου 
Βουρβούρων. 

γ) Έναν εκπρόσωπο των γονέων και κηδεμόνων των μα¬ 
θητών του Δημοτικού Σχολείου που ορίζεται με απόφαση 
Κ.Σ. 

δ) Δύο Κοινοτικούς Συμβούλους που ορίζονται με από¬ 
φαση Κ.Σ. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτής Σχολικής Επιτροπής 
λήγει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχομένη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια Επιχορήγηση της Κοινότητας ποσού δρχ. 
50.000. 

β) Κάθε είδους εισφορές, δωρεές, κληρονομιές και 
κληροδοσίες. 

γ) Εισπράξεις από το αντίτιμο των παρεχομένων πραγ¬ 
μάτων και υπηρεσιών. 

6. Περιουσία: Κτιριακές εγκαταστάσεις Δημ. Σχολείου 
Βουρβούρων. 


7. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού προϋπολογισμού. Προ- 
καλείται δαπάνη σε βάρος του προϋπολογισμού της Κοιν. 
Βουρβούρων ύψους 50.000 δρχ. περίπου για το τρέχον οί¬ 
κον. έτος. Για την ανωτέρω δαπάνη έχει εγγράφει πί¬ 
στωση στον προϋπολογισμό της Κοιν. Βουρβούρων ύψους 
50.000 δρχ. με τα στοιχεία ΚΑ 072. 

8. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον πρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Οκτωβρίου 1992 

Με εντολή Νομάρχη 
Ο Προϊστάμενος 
Σ. ΚΑΠΟΓΙΑΝΝΗΣ 

-♦- 

Αριθ. 27020 (7) 

Ψήφιση Ο.Ε.Υ. Κοινότητας Οινόης Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 4 και 12 του Ν. 1188/81, 
σε συνδυασμό με τις όμοιες του άρθρου 26 του Ν. 1832/ 
89. 

2. Τις διατάξεις του άρθρου 14 του Ν. 1586/86. 

3. Την αριθ. 13/91 απόφαση του Κοινοτικού Συμβου¬ 
λίου Οινόης, που εγκρίθηκε με την 16277/91 όμοια δική 
μας και δημοσιεύθηκε στο ΦΕΚ 763/Β720.9.91, με την 
οποία έγινε η υπαγωγή του αδιαβάθμιστου προσωπικού 
της Κοινότητας στις διατάξεις του Α' μέρους του Ν. 1188/ 
81. 

4. Το αριθ. 9/15/7.12.92 πρακτικό του Υπηρεσιακού 
Συμβουλίου της Νομαρχίας, σχετικά με την ψήφιση του 
ΟΕΥ της εν λόγω κοινότητας, αποφασίζουμε: 

Εγκρίνουμε την αριθμ. 52/1992 απόφαση του Κοινοτι¬ 
κού Συμβουλίου Οινόης, που αφορά στη ψήφιση του Ορ¬ 
γανισμού Εσωτερικής Υπηρεσίας της Κοινότητας αυτής ο 
οποίος έχει ως εξής: 

Αρθρο Ιο 

Τις υπηρεσίες της Κοινότητας συγκροτούν η Διοικητική 
και η Οικονομική Υπηρεσία. 

Αρθρο 2ο 

Η Διοικητική και η οικονομική υπηρεσία συγκροτούν ένα 
(1) τμήμα με όλες τις Διοικητικές και Οικονομικές αρμο¬ 
διότητες στο οποίο προϊσταται υπάλληλος του κλάδου 
ΔΕΙ Διοικητικού. 

Αρθρο 3ο 

Η σύνθεση και κατάταξη των θέσεων του προσωπικού 
της Κοινότητας Οινόης ορίζεται ως εξής: 

α. Δύο (2) θέσεις του κλάδου ΔΕΙ Διοικητικού με βαθ¬ 
μούς Γ -Α 

β. Μία (1) θέση του κλάδου ΔΕ 30 Τεχνιτών (ύδρευσης) 
με βαθμούς Γ-Α. 

γ. Μία (1) θέση του κλάδου ΔΕ 29 Οδηγών αυτ/των με 
βαθμούς Γ-Α. 

δ. Μία (1) θέση, του κλάδου ΥΕ1 Κλητήρων - θυρωρών 
γενικών καθηκόντων με βαθμούς Δ-Γ. 

ε. Τρεις (3) θέσεις του κλάδου ΥΕ16 Προσωπικού κα¬ 
θαριότητας με βαθμούς Δ-Γ. 

Αρθρο 4ο 

Οι αρμοδιότητες και τα καθήκοντα των υπηρεσιών που 
αναφέρονται ανωτέρω ορίζονται ως εξής: 

ΔΙΟΙΚΗΤΙΚΟΙ ΥΠΑΛΛΗΛΟΙ 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από τον Νόμο βιβλίων της διοικητικής υπηρεσίας 
της Κοινότητας των φακέλλων του αρχείου και την σφρα¬ 
γίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας πλην της απορρήτου, αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Γράφει τα πρακτικά συνεδριάσεων του Συμβουλίου 
στο βιβλίο πρακτικών αυτού, μεριμνά για την υπογραφή 
τους και εκδίδει αντίγραφα αυτών. 

ε) Μονογράφει όλα τα σχέδια των προς υπογραφή εγ¬ 
γράφων και προσυπογράφει όλα τα έγγραφα πιστοποιη¬ 
τικά και πίνακες που προβλέπουν οι ισχύουσες διατά¬ 
ξεις. 

στ) Επιμελείται του προγράμματος τέλεσης των δημο¬ 
σίων κοινοτικών εορτών και δεξιώσεων, Φροντίζει για την 
λειτουργία των υπηρεσιών της κοινότητας, ύδρευσης, φω¬ 
τισμού, άρδευσης, γυμναστηρίου, καθώς και κάθε άλλης 
υπηρεσίας που θα δημιουργηθεί στο μέλλον. 

Τήρηση και φύλαξη των Μητρώων αρρένων, Δημοτολο¬ 
γίων και Ληξιαρχικών βιβλίων. 

Τη διεξαγωγή κάθε υπηρεσίας, που απορρέει από την 
ενάσκηση αρμοδιοτήτων που ανατίθενται στην Κοινότητα 
από Νόμους, διατάγματα κ.λπ. 

ΟΙΚΟΝΟΜΙΚΟΙ ΥΠΑΛΛΗΛΟΙ 

Αρμοδιότητες της οικονομικής υπηρεσίας: 

Καταρτίζει με τον Πρόεδρο σε σχέδιο τον προϋπολογι¬ 
σμό της Κοινότητας, συντάσει και συνυπογράφει με τον 
Πρόεδρο τους βεβαιωτικούς καταλόγους επιβολής βεβαι- 
ώσεως και εισπράξεως των εσόδων γενικά και διεξάγει τη 
λογιστική υπηρεσία της Κοινότητας. 

Ενημερώνει τον Πρόεδρο για την πορεία των οικονομι¬ 
κών της Κοινότητας και προσυπογράφει με τόν Πρόεδρο 
τα χρηματικά εντάλματα. 

ΚΛΗΤΗΡΑΣ - ΘΥΡΩΡΟΣ ΓΕΝΙΚΩΝ ΚΑΘΗΚΟΝΤΩΝ 

Κλητήρας ενεργεί την καθαριότητα των γραφείων της 
κοινότητας μεριμνά τη διακίνηση της εισερχόμενης αλλη¬ 
λογραφίας την κανονική επίδοση της εξερχομένης τοιαύ- 
της, καθώς και των προσκλήσεων του Κοινοτικού Συμβου¬ 
λίου για την τοιχοκόλληση όλων των ανακοινώσεων, εκτε- 
λεί δε και κάθε υπηρεσία που ανατίθεται σ' αυτόν νόμιμα. 

ΥΔΡΟΝΟΜΕΑΣ - ΤΕΧΝΙΤΗΣ ΥΔΡΕΥΣΗΣ 

Επιμελείται δια την κανονική, ομαλή και δίκαιη διανομή 
νερού με κατάλληλους χειρισμούς των διακοπών του δι¬ 
κτύου, ενεργεί την καταγραφή των ενδείξεων των υδρο¬ 
μετρητών και βοηθάει στην εκτέλεση κάθε εργασίας για 
την καλή λειτουργία, επισκευή και συντήρηση όλου του δι¬ 
κτύου υδρεύσεως. 

ΟΔΗΓΟΣ ΑΥΤΟΚΙΝΗΤΟΥ 

Επιμελείται δια την κανονική λειτουργία και την συντή¬ 
ρηση των αυτοκινήτων καθώς και την μεταφορά των απορ- 
ριμάτων της πόλης. 

ΕΡΓΑΤΗΣ ΓΕΝΙΚΩΝ ΚΑΘΗΚΟΝΤΩΝ 

Επιμελείται για την κανονική αποκομιδή - συγκομιδή 
των απορριμάτων την καθαριότητα της πόλης καθώς εκτε- 


λεί δε και κάθε υπηρεσία που του ανατίθεται σ’ αυτόν νό¬ 
μιμα: όπως (σε κήπους, πλατείες, ύδρευσης κ.λπ.). 

Από τις διατάξεις της παρούσας απόφασης, δεν προκα- 
λείται δαπάνη, σε βάρος του προϋπολογισμού της Κοινό¬ 
τητας Οινόης. 

Η παρούσα θα δημοσιευθεί στην Εφημερίδα της Κυβερ- 
νήσεως. 

Αιγάλεω, 12 Ιανουάριου 1993 
Ο Νομάρχης 

ΑΘΑΝΑΣΙΟΣ Κ. ΜΠΟΥΡΑΣ 

-4- 

Αριθ. 34628 (8) 

Υπαγωγή της Κοινότητας Κουνουπίτσας Αττικής στις δια¬ 
τάξεις του Α' μέρους του Ν. 1188/81. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρ. 3 του Ν. 1188/81. 

2. Την 15/92 απόφαση του Κοινοτικού Συμβουλίου Κοι- 
νότητος Κουνουπίτσας περί εγκρίσεως της υπαγωγής του 
προσωπικού της Κοινότητος Κουνουπίτσας στις διατάξεις 
του Α' μέρους του Ν. 1188/81. 

3. Την σύμφωνη γνωμοδότηση του Υπηρεσιακού Συμ¬ 
βουλίου προσωπικού ΟΤΑ που διατυπώθηκε στο 4/92 
πρακτικό αυτού, αποφασίζουμε: 

Εγκρίνουμε την 15/92 απόφαση του Κοινοτικού Συμ¬ 
βουλίου της Κοινότητος Κουνουπίτσας περί υπαγωγής 
του προσωπικού του παραπάνω νομικού προσώπου στις 
διατάξεις του Α' μέρους του Ν. 1188/81, όπως ειδικότερα 
στην απόφαση αυτή αναφέρεται. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Κουνουπίτσας για το τρέχον οικονομικό έτος για κάθε ένα 
από τα επόμενα οικονομικά έτη 1993-1994 προκαλείται 
δαπάνη ύψους περίπου εξακοσίων χιλιάδων (600.000) 
δραχμών που θα βαρύνει τον προϋπολογισμό αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Δεκεμβρίου 1992 
Ο Νομάρχης 
ΠΑΝ. ΓΥΦΤΟΥΛΑΣ 

-♦- 

Αριθ. 439 (9) 

Καθήκοντα και υποχρεώσεις εκπαιδευτικών των Ιστιτού- 
των Επαγγελματικής Κατάρτισης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ (Ο.Ε.Ε.Κ.) 

Έχοντας υπόψη: 

α) Την περίπτωση γ' της παραγράφου 2 του άρθρου 5 
του Ν. 2009/1992 «Εθνικό Σύστημα Επαγγελματικής Εκ¬ 
παίδευσης και Κατάρτισης και άλλες διατάξεις» (ΦΕΚ Α' 
18/14.2.92). 

β) Την υπ’ αριθ. 26/16.11.92 απόφασή του, αποφασί¬ 
ζουμε: 

Καθορίζουμε τα καθήκοντα και τις υποχρεώσεις των εκ¬ 
παιδευτικών των Ι.Ε.Κ. ως εξής: 

Οι προσλαμβανόμενοι εκπαιδευτές πέραν των κυρίως 
διδακτικών τους καθηκόντων έχουν κα τα παρακάτω κα¬ 
θήκοντα και υποχρεώσεις: 

Α. ΑΜΕΣΩΣ ΜΕΤΑ ΤΗΝ ΑΝΑΘΕΣΗ ΔΙΔΑΣΚΑΛΙΑΣ 

1. Μελετούν το εγκεκριμένο αναλυτικό πρόγραμμα δι¬ 
δασκαλίας, καθορίζουν το χρονοδιάγραμμα διδασκαλίας 
του, τα απαιτούμενα διδακτικά βοηθήματα και εποπτικά 

μέσα διδασκαλίας σε συνεργασία με τον Αναπληρωτή Δ/ 
ντή και τους εκπαιδευτές που διδάσκουν το ίδιο μάθημα 
στο ίδιο ή σε άλλο τμήμα. Τυχόν αρχικές παρατηρήσεις 
τους επί του αναλυτικού προγράμματος τις υποβάλλουν 
εγγράφως στο αρμόδιο τμήμα του Ο.Ε.Ε.Κ. δια του Ι.Ε.Κ. 

2. Οι εργαστηριακοί εκπαιδευτές καταγράφουν τα άπαι- 
τούμενα εργαλεία, υλικά και πρώτες ύλες που απαιτούνται 
για τη διεξαγωγή των εργαστηριακών ασκήσεων, και ορί¬ 
ζουν τα ελάχιστα όρια απαιτούμενης ποσότητάς τους 
ώστε να αρχίσει η διδασκαλία δεξιοτήτων. 

3. Για τα εργαστηριακά και μικτά μαθήματα συντάσσουν 
φύλλο πληροφοριών, εφόσον δεν έχουν εκδόσει σημειώ¬ 
σεις τους και φύλλο έργου. Αντίγραφα καταθέτουν στη 
γραμματεία του Ι.Ε.Κ. 

Β. ΠΡΙΝ ΤΗΝ ΕΝΑΡΞΗ ΤΗΣ ΔΙΔΑΣΚΑΛΙΑΣ 

1. Προσέρχονται έγκαιρα πριν την έναρξη της διδακτι¬ 
κής τους ώρας και πιστοποιούν την προσέλευσή τους με 
υπογραφή σε σχετικό βιβλίο ή με άλλο τρόπο που κάθε 
Ι.Ε.Κ. έχει καθορίσει. 

2. Παραλαμβάνουν από την γραμματεία του Ι.Ε.Κ. φά¬ 
κελο που περιέχει το βιβλίο ύλης, το ημερήσιο βιβλίο 
απουσιών και κατάσταση με τα ονόματα των καταρτισμέ¬ 
νων στο τμήμα που θα διδάξουν. Μετά την ολοκλήρωση 
της διδασκαλίας επιστρέφουν το φάκελο στη γραμμα¬ 
τεία. 

Γ. ΜΕ ΤΗΝ ΕΝΑΡΞΗ ΤΗΣ ΔΙΔΑΣΚΑΛΙΑΣ 

1. Με την έναρξη της διδακτικής ώρας εισέρχονται αμέ¬ 
σως στο χώρο διδασκαλίας, αίθουσα ή εργαστήριο, και δεν 
επιτρέπουν πλέον την είσοδο σε καταρτιζομένους που 
καθυστερούν χωρίς αποχρώντα λόγο. 

2. Πιστοποιούν την παρουσία των καταρτιζομένων με 
την καταχώρηση των ονομάτων των καταρτιζομένων που 
απουσιάζουν και υπογράφουν στη σχετική στήλη. Διόρ¬ 
θωση λάθους γίνεται μόνο από το Δ/ντή ή Αναπληρωτή Δ/ 
ντή με σύνταξη σχετικής πράξης στη στήλη των παρατη¬ 
ρήσεων του βιβλίου. Η προσκόμιση του βιβλίου γίνεται από 
τον εκπαιδευτή κατά τη διάρκεια του διαλείμματος. 

3. Με την έναρξη της διδασκαλίας, προτείνουν στους 
καταρτιζομένους βιβλιογραφία τουλάχιστον τριών τίτλων ή 
εκδίδουν με μέριμνα του Ι.Ε.Κ. σημειώσεις επί του διδα- 
σκομένου αντικειμένου, 

Δ. ΚΑΤΑ ΤΗ ΔΙΑΡΚΕΙΑ ΤΗΣ ΔΙΔΑΣΚΑΛΙΑΣ 

1. Κατά τη διάρκεια της διδασκαλίας τους επιδιώκουν 
την ενεργό συμμετοχή των καταρτιζομένων στη διαδικα¬ 
σία της μάθησης με την προσφορότερη διδακτική μέθοδο. 
Πάντως ανεξάρτητα από το είδος του μαθήματος οφείλει 
ο εκπαιδευτής να αναθέτει γραπτές εργασίες ή έργα για 
την εμπέδωση της μάθησης, να καθοδηγεί και να έλέγχει 
την πραγματοποίσή τους και να προτρέπει τους καταρτι- 
ζουμένους να αναζητούν στον εργασιακό χώρο την εφαρ¬ 
μογή των όσων διδάσκει. 

2. Δέν επιτρέπουν τη χρήση εγκαταστάσεων, εργαλείων 
και μηχανημάτων χωρίς την παρουσία τους. Επίσης δεν 
επιτρέπουν την είσοδο ατόμων τα οποία δεν έχουν σχέση 
με την κατάρτιση ή δεν φέρουν την εργαστηριακή ένδυση, 
που κάθε Ι.Ε.Κ. έχει ορίσει για τους εκπαιδευτές και τους 
καταρτιζομένους. 

3. Επιβάλουν τις κυρώσεις της παρατήρησης και της 
ωριαίας αποβολής από το μάθημα σε καταρτιζόμενο, που 
με οποιονδήποτε τρόπο εμποδίζει την ομαλή διεξαγωγή 
της διδασκαλίας, και παραπέμπουν στη διοίκηση παρεκ¬ 
κλίσεις καταρτιζομένων, που κατά την κρίση τους επιφέ¬ 
ρουν βαρύτερη κύρωση. Γ ια τις ενέργειες τους αυτές ενη¬ 
μερώνουν εγγράφως τη γραμματεία του Ι.Ε.Κ. για την σύ¬ 
νταξη των σχετικών πράξεων. 

4. Ενημερώνουν αμέσως το Δ/ντή ή Αναπληρωτή Δ/ντή 
για το λόγο τυχούσης διακοπής της διδασκαλίας πριν την 


ολοκλήρωση της διδακτικής ώρας. 

5. Σε οριζόμενες από τον Κανονισμό Λειτουργίες των 
Ι.Ε.Κ. προθεσμίες διεξάγουν τις εξετάσεις προόδου και 
παραδίδουν τη βαθμολογία στη γραμματεία του Ι.Ε.Κ. 

Ε. ΜΕ ΤΟ ΠΕΡΑΣ ΤΗΣ ΔΙΔΑΚΤΙΚΗΣ ΩΡΑΣ 

1. Συμπληρώνουν την ενότητα που δίδαξαν στο βιβλίο 
ύλης. Σε περίπτωση που δεν πραγματοποιείται η διδα¬ 
κτική ώρα αναγράφεται ο λόγος της μη πραγματοποίησής 
της. 

2. Ενημερώνουν τις σχετικές καρτέλες χρήσης αναλώ¬ 
σιμων υλικών, τα οποία χρησιμοποιούνται για τη διεξαγωγή 
εργαστηριακών ασκήσεων, και με αίτησή τους ζητούν την 
προμήθεια επιπλέον υλικών, εάν τα αποθέματα είναι μι¬ 
κρότερα από τα όρια που έχουν τεθεί. 

Ζ. ΠΡΟΣ ΤΟ ΤΕΛΟΣ ΤΟΥ ΕΞΑΜΗΝΟΥ ΚΑΤΑΡΤΙΣΗΣ 

1. Δύο τουλάχιστον εβδομάδες πριν από τη λήξη των 
μαθημάτων ενημερώνουν τους καταρτιζομένους για τον 
τρόπο διεξαγωγής της τελικής εξέτασης του μαθήματος 
που έχει ορίσει η Δ/νση Κατάρτισης του Ο.Ε.Ε.Κ. 

2. Συντάσσουν έκθεση πραγματοποίησης της διδασκα¬ 
λίας μετά το τέλος των μαθημάτων, όπου και αναφέρουν 
τυχόν προβλήματα που αντιμετώπισαν κατά τη διδασκαλία 
του μαθήματος, τις προτάσεις για βελτίωση του αναλυτι¬ 
κού προγράμματος και κάθε άλλη παρατήρηση, η οποία 
κατά τη γνώμη τους θα συμβάλλει στη βεβλίτωση της πα- 
ρεχομένης κατάρτισης. 

Η. ΣΤΙΣ ΕΞΕΤΑΣΕΙΣ 

1. Συντάσσουν τα θέματα της τελικής εξέτασης του μα¬ 
θήματος πριν από την ώρα διεξαγωγής των εξετάσεων, τα 
θέτουν υπόψη του Δ/ντή, ο οποίος και τα θεωρεί, τα ανα¬ 
παράγουν και τα παραδίδουν στους καταρτιζόμενους για 
διαπραγμάτευση. Διευκρινήσεις επί των θεμάτων δίδουν 
μόνο γραπτώς επί του εντύπου των θεμάτων. 

2. Επιτηρούν τη διεξαγωγή της εξέτασης, επικουρούμε- 
νοι και από άλλους εκπαιδευτές, εάν αυτό κριθεί απαραί¬ 
τητο από τη διοίκηση του Ι.Ε.Κ., μετά από σχετικό αίτημά 
τους. 

3. Αφαιρούν το γραπτό δοκίμιο καταρτιζομένων, οι 
οποίοι με οποιονδήποτε τρόπο εμποδίζουν την ομαλή διε¬ 
ξαγωγή των εξετάσεων ή υποκλέπτουν από σημειώματα ή 
άλλους καταρτιζόμενους, βαθμολογούν με τη μονάδα και 
συντάσσουν σχετική πράξη για τα παραπάνω επί του γρα¬ 
πτού. 

Μετά το πέρας της εξέτασης και εφόσον ο καταρτιζό¬ 
μενος δεν απομακρυνθεί, συντάσσουν σημείωμα παραπο¬ 
μπής στη διοίκηση του Ι.Ε.Κ., για επιβολή κυρώσεως. 

4. Παραλαμβάνουν τα δοκίμια ή έργα των καταρτιζομέ- 
νων, τα αξιολογούν με την αναγραφή επί του γραπτού ή 
του φύλλου έργου των επί μέρους βαθμολογήσεων, ολο¬ 
γράφως και αριθμητικώς της τελικής βαθμολογίας κογ τα 
παραδίδουν εντός δύο εργασίμων ημερών στη γραμματεία 
του Ι.Ε.Κ. με σχετικό πρωτόκολλο παράδοσης - παραλα¬ 
βής, το οποίο είναι δυνατό να γράφεται επί του φακέλου 
του γραπτού. 

θ. ΑΞΙΟΛΟΓΗΣΗ ΕΚΠΑΙΔΕΥΤΩΝ 

1. Οι εκπαιδευτές των Ι.Ε.Κ. αξιολογούνται στο τέλος 
κάθε εξαμήνου ώστε να εξετασθεί η επαναπρόσληψή 
τους. Η αξιολόγηση αναφέρεται στην ευσυνειδησία, υπευ¬ 
θυνότητα, συνεργασία και εργατικότητα του εκπαιδευτή, 
χωρίς να υπεισέρχεται στα επιστημονικά τους προσόντα 
και εν μέρει στα διδακτικά τους καθήκοντα. 

2. Η αξιολόγηση γίνεται από το Διευθυντή και τον Ανα¬ 
πληρωτή Δ/ντή του Ι.Ε.Κ. σε ειδικό έντυπο, σχέδιο και 
υποστηρίζεται υποχρεωτικά από διαδοχικές σημειώσεις 
για τον εν λόγω εκπαιδευτή κατά τη διάρκεια της άσκησης 
των καθηκόντων του. 

3. Το φύλλο αξιολόγησης προορίζεται για αποκλειστική 
χρήση των Ι.Ε.Κ. και μόνον ο εκπαιδευτής μπορεί να λάβει 
γνώση εφόσον το ζητήσει εγγράφως. 

I. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Ν.Π.Δ.Δ. «Ορ¬ 
γανισμός Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1993 
Ο Πρόεδρος του Δ.Σ. 

ΓΕΩΡΓΙΟΣ ΒΟΥΤΣΙΝΟΣ 

-4- 

Αριθ. 440 (10) 

Τρόπος διεξαγωγής τελικών εξετάσεων των καταρτιζόμε¬ 
νων στα Ιστιτούτα Επαγγελματικής Κατάρτισης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ (Ο.Ε.Ε.Κ.) 

Έχοντας υπόψη: 

α) Την περίπτωση β της παραγράφου 2 του άρθρου 5 
του Ν. 2009/1992 «Εθνικό Σύστημα Επαγγελματικής Εκ¬ 
παίδευσης και Κατάρτισης και άλλες διατάξεις» (ΦΕΚ Α' 
18/14.2.92). 

β) Την υπ’ αριθ. 1171/9.9.1992 απόφαση του Προέ¬ 
δρου του Ο.Ε.Ε.Κ. «Κανονισμός Επαγγελματικής Κατάρ¬ 
τισης και λειτουργίας Ι.Ε.Κ.» (ΦΕΚ 605/Β), όπως συμπλη¬ 
ρώθηκε με την αριθ. 1798/14.10.92 απόφαση του Προέ¬ 
δρου του Ο.Ε.Ε.Κ. (ΦΕΚ 702 Β ). 

γ) Την υπ’ αριθ. 25/30.10.1992 απόφασή του, αποφα¬ 
σίζουμε: 

Καθορίζουμε το θέμα διεξαγωγής των τελικών εξετά¬ 
σεων καταρτιζομένων στα Ι.Ε.Κ. ως ακολούθως: 

Οι τελικές εξετάσεις διεξάγονται ανάλογα με το είδος 
του μαθήματος ως εξής: 

Α. θεωρητικά Μαθήματα: 

1. Για την εξέταση θεωτηρικού μαθήματος επιλέγεται 
από τον εξεταστή η ανάθεση διαπραγμάτευσης από ενός 
μέχρι και τεσσάρων επί μέρους θέματων, ανεξαρτήτου 
αντικειμένου το καθένα. Κάθε επί μέρους θέμα είναι δυ¬ 
νατό να περιέχει μέχρι δύο υποερωτήματα. 

Η επιλογή των θεμάτων πρέπει να είναι τέτοια, ώστα 
αυτά να αναφέρονται σε ευρύ φάσμα της ύλης που διδά¬ 
χθηκε, και οι ερωτήσεις να εστιάζονται σε μείζονος κατά 
την κρίση του διδάσκοντος σημαίες ενότητες. 

2. Είναι δυνατόν, εάν η φύση του μαθήματος το επιτρέ¬ 
πει, αντί της διαπραγμάτευσης θέματος ή θεμάτων να δί¬ 
νεται ερωτηματολόγιο (ΙβδΙ). Ο αριθμός των ερωτήσεων 
από απόψεως είδους και ποσότητας πρέπει να είναι ικα¬ 
νός να πιστοποιεί την ευρύτητα και το βάθος της γνώσης 
του αντικειμένου του μαθήματος. Είναι σκόπιμο να δίδεται 
έμφαση σε ερωτήσεις πολλαπλής επιλογής ή ερωτήσεις 
σύντομης απάντησης. 

Ενδεικτικά αναφέρουμε ότι για μάθημα δίωρης εβδομα¬ 
διαίας διδασκαλίας οι ερωτήσεις πρέπει αν είναι τουλάχι¬ 
στον είκοσι πέντε (25). 

8. Ο εκπαιδευτής βαθμολογεί με την αναγραφή αριθμη¬ 
τικά της επίδοσης του καταρτιζομένου σε κάθε επιμέρους 
θέμα. Στο τέλος τη συνολική βαθμολογία του γραπτού 
αναγράφει στο εμπρόσθιο δεξιό άκρο, ολογράφως και 
αριθμητικώς και υπογράφει. Σε περίπτωση λανθασμένης 
εγγραφής του, διαγράφει με διαγώνιο γραμμή τα λάθη και 
επαναγράφει το τελικό στοιχείο, θέτοντας τη μονογραφή 


του δίπλα από τη διαγραφή. ~ 

9. Ο εξεταστής μετά από δύο εργάσιμες ημέρες επι¬ 
στρέφει και παραδίδει με σχετική πράξη παράδοσης - πα¬ 
ραλαβής στη γραμματεία του Ι.Ε.Κ. τα γραπτά και τη συνο¬ 
δευτική κατάσταση αριθμητικής βαθμολογίας. 

Β. Εργαστηριακά μαθήματα: 

1. Για κάθε εργαστηριακό μάθημα, η διεξαγωγή της τε¬ 
λικής εξέτασης πρέπει να στοχεύει στη διερέύνηση και 
διαπίστωση από μέρους του διδάσκοντος ή των διδασκό¬ 
ντων ότι ο καταρτιζόμενος έχει πρακτική αμεσότητα θεω- 
τηρικών γνώσεων και ότι έχει αποκτήσει τις δεξιότητες 
στη δεδομένη πρακτική τεχνικής. 

Ο τρόπος λοιπόν διεξαγωγής της τελικής εξέτασης ερ¬ 
γαστηριακού μαθήματος θα αφορά στην αξιολόγηση του 
βαθμού πραγμάτωσης των παραπάνω στόχων και θα απο¬ 
τελεί το βαθμό της τελικής επίδοσης. 

2. Λόγω της ιδιαιτερότητας και της ποικιλομορφίας που 
παρουσιάζουν τα εργαστηριακά μαθήματα παρατίθενται 
διάφοροι τρόποι εξέτασης, από τους οποίους οι εκπαιδευ¬ 
τές του μαθήματος σε συνεργασία και με τον αναπληρωτή 
Δ/ντή θα μπορούν να επιλέγουν. 

Εαν το έργο ή τα έργα του εργαστηριακού μαθήματος 
απαιτούν για την ολοκλήρωσή τους μεγάλα χρονικά δια¬ 
στήματα και πρακτικά δεν είναι δυνατόν να ανατεθεί στον 
διατιθέμενο χρόνο για την εξέταση ή την ολοκλήρωση 
ενός έργου, για να γίνει ο έλεγχος της απόκτησης ευχέ¬ 
ρειας στις δεξιότητες, οι οποίες διδάχθηκαν, η εξέταση γί¬ 
νεται προφορικά επί του ήδη εκτελεσθέντος ατομικού ή 
συλλογικού έργου με ερωτήσεις, ώστε να διαπιστωθεί η 
κατανόηση της σειράς εκτέλεσης, του τρόπου επίτευξης 
ποιότητας, η δυνατότητα ελέγχου των σταδίων κατα¬ 
σκευής και η εν τέλει επίτευξη των σκοπών της διδασκα¬ 
λίας. 

3. Εάν είναι πρακτικά δυνατόν, πρέπει να ανατίθεται 
στον διατιθέμενο χρόνο εξέτασης .η πραγματοποίηση έρ¬ 
γου ή τμήματος έργου, ώστε ο εξεταστής να έχει μία ολο¬ 
κληρωμένη εικόνα των ικανοτήτων του καταρτιζόμενου 
στις δεξιότητες που διδάχθηκε. 

Η σωστή σειρά εκτέλεσης, η αρτιότητα, η ποιότητα και η 
ταχύτητα εκτέλεσης του έργου ή τμήματος έργου είναι 
μερικά από τα κριτήρια για τη βαθμολόγησή τους και πρέ¬ 
πει, εάν είναι δυνατόν, να έχουν προκαθοριστεί και γνω¬ 
στοποιηθεί στους εξεταζόμενους. Πάντως ο εξεταστής 
θα πρέπει να είναι σε θέση να δικαιολογεί τον τρόπο εξα¬ 
γωγής της τελικής βαθμολογίας ώστε να μπορεί να ικανο¬ 
ποιηθεί το περί δικαίου αίσθημα κάθε εξεταζομένου όταν, 
όπου και εάν χρειαστεί. 

3. Τα θέματα γράφονται σε φύλλο που αναφέρει τον τί¬ 
τλο του Ι.Ε.Κ., την ημερομηνία, το εξάμηνο και το έτος κα¬ 
τάρτισης, τον τίτλο του προς εξέταση μαθήματος, καθώς 
και το ονοματεπώνυμο του εκπαιδευτή. Επίσης αναφέρε- 
ται ο παρεχόμενος χρόνος για την εξέταση και το εάν τα 
θέματα είναι ισότιμα στη βαθμολόγηση. 

Μετά τη θεώρηση των θεμάτων από το Δ/ντή ή τον Ανα¬ 
πληρωτή Δ/ντή του Ι.Ε.Κ., αναπαράγονται παρουσία και 
ευθύνη του εξεταστή, και παραδίδονται στους καταρτιζο- 
μένους για επεξεργασία. Το πρωτότυπο των θεμάτων πα- 
ραδίδεταί στη γραμματεία για αρχειοθέτηση. 

4. Διευκρινήσεις επί των θεμάτων και τυχόν οδηγίες δί¬ 
δονται μόνο γραπτώς επί του εντύπου των θεμάτων. Πε¬ 
ραιτέρω διευκρινίσεις πρέπει.να αποφεύγονται και πρέπει 
να δίδονται κατά προτίμηση γραπτώς και με νέα θεώρηση 
της διοίκησης του Ι.Ε.Κ. 

5. Στην περίπτωση του ερωτηματολογίου είναι σκόπιμο 
να γίνονται πολλαπλές εκτυπώσεις του με διαφορετική 
σειρά, ώστε να αποφεύγονται η καθ’ υπαγόρευση αντι¬ 
γραφή των απαντήσεων. 

6. Οι απαντήσεις είναι δυνατόν να δίδονται από τους κα- 

ταρτιζομένους στο φύλλο ή στα φύλλα των θεμάτων ή σε 
ανεξάρτητα φύλλα τα οποία παραδίδονται στους εξεταζό¬ 
μενους ταυτόχρονα με τα θέματα και περιέχουν το ονομα¬ 
τεπώνυμο, τον κωδικό αριθμό του καταρτιζομένου, την ει¬ 
δικότητα, το εξάμηνο, το τμήμα, το μάθημα και την ημερο¬ 
μηνία εξέτασης. 

Σ’ όλες τις περιπτώσεις τα φύλλα θεμάτων και απαντή¬ 
σεων επιστρέφονται στον εξεταστή ή τον ορισθέντα μετά 
το πέρας της επεξεργασίας των θεμάτων. 

7. Ο εξεταστής, αφού διαγράφει τα κενά που τυχόν 
ύπάρχουν στα φύλλα απαντήσεων, μονογράφει στο τέλος 
της διαπραγμάτευσης των θεμάτων, καταμετρά τα παρα- 
δοθέντα γραπτά και αντιπαραβάλλει με την κατάσταση 
των καταρτιζομένων, που είχαν δικαίωμα συμμετοχής 
στην εξέταση, ώστε να βαθμολογήσει με τη μονάδα, σύμ¬ 
φωνα με τον κανονισμό, όσους για οποιονδήποτε λόγο δεν 
προσήλθαν ή δεν παρέδοσαν το γραπτό τους. Στη συνέ¬ 
χεια προσέρχεται στη γραμματεία του Ι.Ε.Κ., όπου ο υπάλ¬ 
ληλος ο οποίος έχει οριστεί από τη διοίκηση του Ι.Ε.Κ., 
σφραγίζει και μονογράφει στο τέλος της διαπραγμάτευ¬ 
σης κάθε γραπτού και χρεώνει στον εκπαιδευτή τα γρα¬ 
πτά, τα οποία αυτός παραλαμβάνει για διόρθωση. Η σχε¬ 
τική πράξη είναι δυνατόν να αναγράφει επί φακέλου εντός 
του οποίου τοποθετούνται τα γραπτά. 

4. Τέλος είναι δυνατό τα εργαστηριακά μαθήματα να 
εξετάζονται με ερωτηματολόγια όπου με αριθμό ερωτή¬ 
σεων ελέγχεται η ικανότητα επιλογής του καταρτιζομένου 
μεταξύ σωστών και εσφαλμένων χειρισμών, η ικανότητα 
διάγνωσης και επιλογής του καλύτερου τρόπου επίτευξης 
ενός εργαστηριακού στόχου ή η ικανότητα προκαθορι¬ 
σμού των αναμενόμενων αποτελεσμάτων ενός χειρι¬ 
σμού. 

5. Όταν το εργαστηριακό μάθημα διδάσκεται από πε¬ 
ρισσότερους του ενός εκπαιδευτές, καθένας βαθμολογεί 
αυτοτελώς. Ο Μέσος όρος των βαθμολογιών αποτελεί τη 
βαθμολογία της τελικής εξέτασης. 

Γ. Μικτά μαθήματα: 

1. Η εξέταση των μικών μαθημάτων περιλαμβάνει ξεχω¬ 
ριστή εξέταση του θεωρητικού και του εργαστηριακού μέ¬ 
ρους, η οποία όμως κατά προτίμηση θα πρέπει να γίνεται 
την ίδια ημέρα. Ο μέσος όρος των επιμέρους εξετάσεων 
αποτελεί το βαθμό της τελικής εξέτασης του μαθήμα¬ 
τος. 


2. Η εξέταση του θεωρητικού μέρους γίνεται όπως και η 
εξέταση των θεωρητικών μαθημάτων και του εργαστηρια¬ 
κού μέρους όπως η εξέταση των εργαστηριακών μαθημά¬ 
των. 

3. Ανεξάρτητα από το είδος του μαθήματος, η διάρκεια 
της γραπτής διαπραγμάτευσης θεμάτων ορίζεται από τον 
διδάσκοντα σε συνεργασία με τον Αναπληρωτή Διευθυντή 
και δεν επιτρέπεται να είναι μικρότερη των δύο (2) ωρών. 
Η διάρκεια εξέτασης με μορφή ερωτηματολογίου (ΤΕΣΤ) 
δεν υπόκειται στον περιορισμό των 2 ωρών. 

Δ. Κάλυψη δαπανών: 

Από τις διατάξεις της απόφασης δεν προκαλείται δα¬ 
πάνη σε βάρος του Προϋπολογισμού του Ν.Π.Δ.Δ. «Οργα¬ 
νισμός Επαγγελματικής Εκπαίδευσης και Κατάρτισης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1993 

Ο Πρόεδρος του Δ.Σ. 

ΓΕΩΡΓΙΟΣ ΒΟΥΤΣΙΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη 14609/91 απόφαση Νομάρχη Ανατ. Αττικής, που 
δημοσιεύθηκε στο ΦΕΚ 351/Β724.5.91, γίνεται η παρα¬ 
κάτω διόρθωση - συμπλήρωση: 

Αϊτό το εσφαλμένο «...β) ΤΜΗΜΑ ΟΙΚΟΝΟΜΙΚΩΝ 
ΥΠΟΘΕΣΕΩΝ ΚΑΙ ΠΛΗΡΟΦΟΡΙΚΗΣ 

α) Γραφείο Εσόδων ... β) Γραφείο Μηχανογράφησης 

...», 

στο ορθά: «Β ΤΜΗΜΑ ΟΙΚΟΝΟΜΙΚΩΝ ΥΠΟΘΕΣΕΩΝ 
ΚΑΙ ΠΛΗΡΟΦΟΡΙΚΗΣ 

α) Γραφείο Εσόδων... 

β) Γραφείο Εξόδων και Λογιστηρίου στο οποίο υπάγο¬ 
νται οι εκκαθαρίσεις δαπανών. 

γ) Γραφείο Μηχανογράφησης ...». 

(Από τη Νομαρχία Ανατ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



